  Майя Бывальцева Россиысь улосвылъёслы автомобильёсты эвакуировать карон понна дунъёсты кылдытыны огъя куронъёсты юнматӥзы. Со сярысь пуктэтэз 15-тӥ гудырикошконэ кинюртӥзы но Юстици министерствое келязы, ивортэ «auto.mail.ru» портал. Ужкагаз нимаське «Ӝегатэм транспортэз нуон но возён понна тарифъёсты чотанъя но тыриськон дырез пусъёнъя методикая куронъёсты юнматон сярысь». Со тарифъёсты чотан радлыкез рос-прос пусъе, озьыен, соос араз одӥг поллэсь ӵем вошъяськыны уз быгатэ. Дун пуктонлэн инъетаз автомобильлэн секталаез, быдӟалаез но транспортлэн категориез пыртэмын. Вераны кулэ, Удмуртиын эвакуатор 1 сюрс 500 манет котыр сылэ, эшшо штрафстоянкаын машинаез возем понна часкын 52 манет 30 коньы тыроно. 2015-тӥ арын Ижкарын 9 сюрслэсь трос автомобильёс эвакуировать каремын вал. Лэзьымтэ интые султэм понна водитель эшшо 1 сюрс 500 манет тыроно луоз. Пуктэт Монополиосын нюръяськонъя федерал ёзэсэн дасямын вал. Экспертъёслэн верамзыя, выль куронъёс эвакуацилэсь дунзэ кӧня ке кулэстыны сётозы. Чакланъёсъя, пуктэт кужымаз пыроз 2016-тӥ арын 1-тӥ куарусёнысен. Тегъёс: Авто дунъёснотарифъёс Россия УФАС  